সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে গোসাবা ব্লক ও বাসন্তী ব্লকের চুনাখালি ও মসজিদবাটী গ্রাম পঞ্চায়েতদুটি নিয়ে গোসাবা বিধানসভা কেন্দ্র গঠিত। বাসন্তী ব্লকের অবশিষ্ট গ্রাম পঞ্চায়েত এবং ক্যানিং-২ ব্লকের আঠারোবাঁকি গ্রাম পঞ্চায়েত নিয়ে বাসন্তী বিধানসভা কেন্দ্র গঠিত। ক্যানিং-১ ব্লক এবং ক্যানিং-২ ব্লকের নারায়ণপুর গ্রাম পঞ্চায়েত নিয়ে ক্যানিং পশ্চিম বিধানসভা কেন্দ্র গঠিত। ক্যানিং-২ ব্লকের অবশিষ্ট সাতটি গ্রাম পঞ্চায়েত নিয়ে ক্যানিং পূর্ব বিধানসভা কেন্দ্র গঠিত। গোসাবা, বাসন্তী ও ক্যানিং পশ্চিম বিধানসভা কেন্দ্রগুলি তফসিলি জাতি প্রার্থীদের জন্য সংরক্ষিত। মহকুমার চারটি বিধানসভা কেন্দ্রই জয়নগর লোকসভা কেন্দ্রের(পরিকল্পিত ক্যানিং-এর) অন্তর্গত। উল্লেখ্য, এই লোকসভা কেন্দ্রটিও তফসিলি জাতি প্রার্থীদের জন্য সংরক্ষিত।।

গোসাবা ব্লক
ইতিহাস
বাসন্তী ব্লক
বিধানসভা কেন্দ্র